**Adrián San Miguel del Castillo** (\* 3. január 1987, Sevilla, Španielsko), známy jednoducho ako **Adrián**, je španielsky profesionálny futbalista, ktorý hrá ako brankár v Premier League za klub Liverpool.

Klubová kariéra
---------------

### Real Betis

Adrián, ktorý sa narodil v Andalúzii v Seville v mladosti hrával ako hrotový útočník poprípade krídlo tímu CD Altair a to až do desiatich rokov. Keď predchádzajúci brankár odišiel Adrián zmenil svoju pozíciu na pozíciu brankára, na ktorej hrá dodnes. Neskôr podpísal zmluvu s Realom Betis.

Adrián strávil prvé dve sezóny s C-tímom a ďalších päť s B-tímom, pričom všetkých päť sezón s B-tímom hral v Segunda División B, ako náhradník za Reného a Brimaha Razaka.

Adrián debutoval v A-tíme, v La Lige 29. septembra 2012 v zápase proti Málage, ktorá Betis porazila 4:0. Od sezóny 2012/2013 sa stal jednotkou v bránkovisku Betisu. 24. novembra 2012 dokázal v domácom zápase proti Realu Madrid udržať čisté konto pri víťazstve 1:0. V ďalších 31 zápasoch si udržal 11 čistých kont, vďaka týmto štatistikám klub skončil na siedmom mieste ligovej tabuľky a kvalifikoval sa do Európskej ligy UEFA pre sezónu 2013/2014.

### West Ham United

Potom, čo bol pri tréningu s tímom sledovaný trénerom West Hamu United Samom Allardycom a trénerom brankárov Martynom Margetsonom, dostal Adrián ponuku hrať za ich tím. Dňa 5. júna 2013 bolo oznámené, že 1. júla podpíše zmluvu na tri roky, pričom klub z Premier League bude mať možnosť túto dohodu predĺžiť o ďalšie dve sezóny.

Adrián odohral svoj debutový zápas u „kladivárov" 27. augusta 2013 v domácom víťazstve proti tímu Cheltenham Town 2:1 v EFL Cupe. 21. decembra si odkrútil svoj prvý ligový zápas proti Manchestru United. West Ham prehral 1:3.

6. mája vyhral ocenenie „Save of the Season" (Zákrok sezóny) za záchranu prstom od strely Oscara v januárovom dueli proti Chelsea.

Bol tiež menovaný na ocenenie „Hammer of the Year" (Hráč roka tímu West Ham United). Toto ocenenie však nakoniec vyhral Mark Noble. Adrián nakoniec skončil za ním na druhom mieste.

V októbri 2015 podpísal novú dvojročnú zmluvu s opciou na ďalšie dva roky, ktorá ho v klube udrží až do roku 2017.

Adrián bol prepustený West Hamom na konci sezóny 2018/19 so slovami „neodchytal som v celej sezóne v Premier League ani jeden zápas a nevyhovovala mi veľkosť môjho platu".

### Liverpool

Dňa 5. augusta 2019 bolo oznámené, že Adrián podpísal zadarmo zmluvu s Liverpoolom.

Za klub debutoval 9. augusta víťazstvom 4:1 nad Norwichom City, keď nastúpil v 39. minúte a nahradil tak zraneného Alissona. 14. augusta odchytal Adrián zápas v Superpohári UEFA 2019. V predĺžení, v ktorom Liverpool viedol 2:1 spôsobil penaltu po faule na Tammyho Abrahama, vďaka ktorej Jorginho dokázal vyrovnať stav zápasu v 101. minúte na 2:2. Potom prišiel na rad penaltový rozstrel, v ktorom Adrián zachránil poslednú penaltu od Abrahama a Liverpool vyhral svoju prvú trofej v sezóne 2019/20 víťazstvom 2:2 (a 5:4 na pokutové kopy). Bola to tiež Adriánova prvá trofej v kariére. Tréner Liverpoolu Jürgen Klopp popísal jeho výkon v hre ako „neuveriteľný".

11. marca 2020 zastupoval Adrián Alissona v zápase osemfinále Ligy majstrov sezóny 2019/2020 proti španielskemu Atléticu Madrid. Prvý zápas Liverpool prehral 1:0. V 43. minúte otvoril skóre odvety Wijnaldum, do konca základnej hracej doby ďalší gól nepadol, a tak prišlo predĺženie. Na začiatku ktorého zvýšil na 2:0 Roberto Firmino. V 97. minúte však Adrián urobil obrovskú chybu pri rozohrávke, vďaka ktorej Marcos Llorente znížil na 2:1. Ten istý hráč ešte do polovice predĺženia zrovnal a obrat dokonal v 120. minúte Morata.

Aj napriek brankárovej chybe, v októbri 2020 tréner Klopp o Adriánovi povedal: „Adrian je naozaj dobrý brankár. Vlani odohral 11 stretnutí, všetky sme vyhrali."

30. júla 2022 odohral zápas o Community Shield proti Manchestru City a podieľal sa na výhre 3:1.

Medzinárodná kariéra
--------------------

V roku 2013 odohral jedno stretnutie za národný tím Andalúzie.

26. augusta 2016 dostal Adrián prvé povolanie do seniorského tímu Španielska trénerom Julenom Lopeteguim na priateľské zápasy proti Belgicku a Lichtenštajnsku. Ani do jedného zápasu však nezasiahol, bol totiž menovaný tretím brankárom.

Úspechy
-------

### Klubové

#### Liverpool FC

* Premier League: 2019/20
* Superpohár UEFA: 2019
* EFL Cup: 2023/24
* Majstrovstvá klubov: 2019
* Community Shield: 2022

Referencie
----------

1. ↑   *West Ham United cult-hero Adrian in frame for Spain following FA Cup heroics against Everton at Upton Park* [online]. www.telegraph.co.uk, [cit. 2023-08-18]. Dostupné online.
2. ↑   *La historia de Adrián, el portero que empezó de delantero (vídeo)* [online]. web.archive.org, 2013-09-28, [cit. 2023-08-18]. Dostupné online. Archivované 2013-09-28 z originálu.
3. ↑   *Hammers catch goalkeeper Adrian | News | Latest News | News | West Ham United* [online]. web.archive.org, 2013-06-09, [cit. 2023-08-18]. Dostupné online. Archivované 2013-06-09 z originálu.
4. ↑   *"Diego López se lo ha ganado" | Deportes | EL PAÍS* [online]. web.archive.org, 2017-06-02, [cit. 2023-08-18]. Dostupné online. Archivované 2017-06-02 z originálu.
5. ↑   *Allardyce reveals how Spain trip convinced Adrian to join West Ham - West Ham - London 24* [online]. web.archive.org, 2015-04-09, [cit. 2023-08-18]. Dostupné online. Archivované 2015-04-09 z originálu.
6. ↑   *West Ham secure the signing of Spanish keeper Adrian* [online]. Sky Sports, [cit. 2023-08-18]. Dostupné online. (po anglicky)
7. ↑  LTD, Digital Sports Group. *West Ham 2-1 Cheltenham: Match Report* [online]. sport.co.uk, [cit. 2023-08-18]. Dostupné online. (po anglicky)
8. ↑   *Adrian signs new contract | West Ham United* [online]. web.archive.org, 2015-10-03, [cit. 2023-08-18]. Dostupné online. Archivované 2015-10-03 z originálu.
9. ↑   How to land on your feet, in Liverpool's dressing room. *BBC Sport*. Dostupné online [cit. 2023-08-18]. (po anglicky)
10. ↑   *Liverpool FC complete signing of goalkeeper Adrian* [online]. Liverpool FC, 2019-08-05, [cit. 2023-08-18]. Dostupné online.
11. ↑   Liverpool teach Norwich harsh lesson. *BBC Sport*. Dostupné online [cit. 2023-08-18]. (po anglicky)
12. ↑   Liverpool keeper Adrian on 'crazy week'. *BBC Sport*. Dostupné online [cit. 2023-08-18]. (po anglicky)
13. ↑   *Metro* [online].. Dostupné online. (po anglicky)
14. ↑   *Metro* [online].. Dostupné online. (po anglicky)
15. ↑  LEWIS, Shallon. *FA Community Shield 2022: Liverpool beat Man City 3-1 to win the Community Shield, Darwin Nunez amongst the goals for the Reds, Check Liverpool beat Manchester City HIGHLIGHTS* [online]. Inside Sport India, 2022-07-30, [cit. 2023-08-18]. Dostupné online. (po anglicky)
16. ↑   Casillas and Fabregas left out by Spain. *BBC Sport*. Dostupné online [cit. 2023-08-18]. (po anglicky)
17. ↑   *Liverpool wins English Premier League 2019-20 title* [online].. Dostupné online. (po anglicky)

| * z
* d
* u
Liverpool FC |
| --- |
| 
* 1 Alisson
* 2 Gomez
* 3 Endó
* 4 Van Dijk
* 5 Konate
* 6 Thiago
* 7 Díaz
* 8 Szoboslai
* 9 Núñez
* 10 Mac Allister
* 11 Salah
* 13 Adrian
* 17 Jones
* 18 Gakpo
* 19 Elliott
* 20 Jota
* 21 Tsimikas
* 26 Robertson
* 32 Matip
* 38 Gravenberch
* 42 Clark
* 43 Bajcetic
* 45 Pitaluga
* 46 Williams
* 47 Phillips
* 50 Doak
* 62 Kelleher
* 66 Alexander-Arnold
* 84 Bradley
* Tréner: Klopp

 |